《六朝清隐为潘淇园社长寿》
明代·梁继善

鸣阳高处隐相招，雅有声诗叶帝韶。青玉倚将天外案，白云持向日边谣。

盟齐二仲矜千古，毫战双锋殿六朝。一自银河龙剑后，精华容与醉丹霄。

作者简介：梁继善，字子才，号木公。顺德人。明神宗万历四十六年（一六一八）举人。就外翰三载，迁石屏知州，不赴，旭隐林下，闭户著书。有《易韵》、《易摩》、《南枝》、《南还》、《西舟》、《笔兴》、《玉林》等集。清康熙《顺德县志》卷八有传。